[{"text_idx": "#000001", "text": "Rydym yn darparu gwasanaethau arbenigol i gyhoeddwyr ym meysydd golygu, dylunio, marchnata a dosbarthu er mwyn sicrhau safonau uchel o ran cynhyrchu a chyhoeddi deunydd yn y Gymraeg neu ddeunydd yn y Saesneg sy\u2019n ymwneud a\u0302 Chymru."}, {"text_idx": "#000002", "text": "Rydym hefyd yn gyfrifol am weinyddu grantiau i gefnogi cyhoeddi llenyddol a chylchgronau yn y ddwy iaith, yn ogystal a\u0302 gwasanaeth newyddion ar-lein."}, {"text_idx": "#000003", "text": "Elfen bwysig arall o waith y Cyngor Llyfrau yw hybu llythrennedd a darllen er pleser. Rydym yn gwneud hyn nid yn unig drwy sicrhau llif cyson o gyhoeddiadau ond hefyd drwy drefnu cyfres o weithgareddau arbennig yn dathlu darllen, gan gydweithio gydag ystod eang o bartneriaid yn y maes."}, {"text_idx": "#000004", "text": "Daw\u2019n cyllid yn rhannol gan Lywodraeth Cymru ac yn rhannol o weithgareddau masnachol a gwasanaeth cyfanwerthu ein Canolfan Ddosbarthu."}]